کرملین-دن وئریلن معلوماتا گؤره، روسیا پرزیدنتی ولادیمیر پوتین روسیانین اولوسلار آراسی جزا محکمه‌سین‌دن چیخماسینا دایر فرمانی عدالت ناظیرلیگی‌نین توصیه‌سی و خاریجی ایشلر ناظیرلیگی‌نین راضی‌لیغی ایله ایمضالادی.
پوتین بیرلشمیش میللت‌لر تشکیلاتی‌نین باش کاتیبینه مسئله ایله باغلی معلومات وئریلمه‌سی باره‌ده تاپشیریق وئردی.
کرملین مطبوعات کاتیبی دمیتری پسکوو روم ایستاتوسون‌دان آیریلمانین روسیانین میللی ماراق‌لارینا اویغون اولدوغونو دئدی.
روسیا خاریجی ایشلر ناظیرلیگین‌دن وئریلن آچیقلامادا ایسه، اولوسلار آراسی جزا محکمه‌سی‌نین حقیقتن مستقیل و صلاحیت‌لی بیر محکمه اورگانی اولمادیغی بیلدیریلیر.
آچیقلامادا اولوسلار آراسی جزا محکمه‌سی‌نین 2008-جی ایلده گرجستاندا باش وئرن حادثه‌لره باخیشی‌نین دا روسیانی ناراحات ائتدیگی قئید ائدیلیر.
